Text Samuelových kníh z Aleppského kódexu
**Knihy Samuelove** (skratky *1 Sam*, *2 Sam* alebo *1S*, *2S*) sú dve knihy Starého zákona. Tieto 2 knihy opisujú dejiny Izraela od vytvorenia kráľovstva až do konca Dávidovej vlády. Vo Vulgáte boli knihy pomenované *Prvá kniha kráľov* a *Druhá kniha kráľov*; pričom terajšie Knihy kráľov boli označené ako *Tretia kniha kráľov* a *Štvrtá kniha kráľov*.

Pôvodne to bola jedna kniha, dnes sa však člení na dve časti. Židia pripisujú tieto knihy Samuelovi, ale pri konci sa hovorí aj o veciach, ktoré sa stali až po jeho smrti.

V knihe sa nachádza materiál pochádzajúci z rôznych prameňov čo spôsobuje niektoré nezrovnalosti v texte.

Prehľad tém
-----------

Kniha celkovo obsahuje:

* raný príbeh Samuela (1 Sam 1-7)
* príbeh Samuela a Šaula (Saula) (1 Sam 8-15)
* príbeh vzostupu Dávida (1 Sam 16 - 2 Sam 5)
* príbeh Archy zmluvy (1 Sam 4-6; 2 Sam 6)
* Nátanovu veštbu, ktorá z Dávida spravila zakladateľa významnej dynastie (2 Sam 7)
* príbeh ako sa Šalamún stal Dávidovým nástupcom (2 Sam 9-20; 1 Kr 1-2)

Prvá kniha Samuelova
--------------------

*Prvá časť* (1 Sam 1-7) hovorí o príprave zriadenia kráľovstva, o narodení Samuela, jeho výchove v chráme u veľkňaza Héliho (Eliho) a o jeho povolaní až po víťazstvo nad Filištíncami. Samuel je postava z dejín Izraela v 11. stor. pred Kr. Bol synom Elkánu a jeho ženy Anny z Rámy (Ramy). Jeho matka ho zasvätila službe svätyni v Šíle (Sile) (1 Sam 1-3). Nebol síce sudcom, ale mal vraj prorocké a kňazské vlastnosti a vlastnosti sudcu Izraela.

*Druhá časť* (1 Sam 8-12) pojednáva o zavedení inštitúcie kráľovstva, ktoré nasledovalo po období Sudcov. Ľud chcel kráľa. Samuel odmietol so slovami, že nad Izraelom vládne Boh, ale pomazal z Božej vôle Šaula (Saula).

*Tretia časť* (1 Sam 13 - 2 Sam 2,7) je príbehom, prvého kráľa, Šaula (Saula) a zoznamuje s vzťahom medzi Šaulom (Saulom) a Dávidom. Šaul (Saul) sa niekoľkokrát za život spreneveril Bohu, a preto ešte za jeho života poslal Boh Samuela, aby pomazal Dávida. Dávid sa stal na istý čas Šaulovým zbrojnošom i „zaháňačom" zlej nálady. Po porážke Goliáša v ňom však Šaul (Saul) začali vidieť hrozbu a Dávid sa musel 7 rokov ukrývať na púšti. Stal sa zbojníkom a dokonca uzavrel dočasné prímerie s Filištíncami. V boji proti Filištíncom zomreli Šaulovi traja synovia a on sa prepichol vlastným mečom.

Druhá kniha Samuelova
---------------------

Tretia časť sa končí v Druhej knihe Samuelovej smútkom za Šaulom a Jonatánom a tým ako Dávid oplakal ich smrť v žalospeve.

*Štvrtá časť* (2 Sam 2,8-24,25) hovorí o Dávidovom kráľovstve až po jeho posledné roky (1013-973 pred Kr.). Šaul bol z kmeňa Benjamín na severe a Dávid z kmeňa Júdu na juhu. Vládol v Hebrone, ale svoje sídlo čoskoro preniesol aj s archou zmluvy do Jeruzalema, aby sa priblížil severným kmeňom.

Cieľom Samuelových kníh je odvodiť inštitúciu kráľovstva od Božej vôle, zdôvodniť odmietnutie Šaula (Saula) a predstaviť Dávida ako ideálneho kráľa aj keď nebol taký ideálny.

Referencie
----------

1. ↑  V slovenskom rímskokatolíckom a evanjelickom vydaní je používaný názov *Prvá/Druhá kniha Samuelova*, ako skratka sa v rímskokatolíckom vydaní uvádza *1 Sam/2 Sam* a v evanjelickom vydaní *1S/2S*; v slovenskom ekumenickom vydaní je používaný názov *Prvá/Druhá Samuelova kniha*, ako skratka sa tam uvádza *1Sam/2Sam*.
2. ↑  O Samuelovi sa píše aj ako o sudcovi, že súdil Izrael - pozri 1 Sam 7,6.15-17. O Hélim sa tiež píše ako o sudcovi - že súdil Izrael 40 rokov - pozri. 1 Sam 4,18.

Pozri aj
--------

* Biblia
* Zoznam kníh Biblie
* Starý zákon

Literatúra
----------

* Samuel [knihy]. In: HERIBAN, Jozef. *Príručný lexikón biblických vied*. 3. opr. a dopl. vyd. Bratislava : Don Bosco, 1998. 1366 s. (Biblica; zv. 4.) ISBN 80-88933-07-2. S. 905 – 906.
* HERIBAN, Jozef. *Úvody do Starého i Nového zákona s výberovou a tematicky zoradenou bibliografiou*. Trnava; Rím : Spolok svätého Vojtecha; Slovenský ústav svätého Cyrila a Metoda, 1997. 477 s. ISBN 80-7162-191-9. S. 113 – 121.

Iné projekty
------------

Commons
* Spolupracuj na Commons Commons ponúka multimediálne súbory na tému **Knihy Samuelove**

Externé odkazy
--------------

* Prvá kniha Samuelova, iný link Archivované 2011-06-05 na Wayback Machine - rímskokatolícky preklad, obsahuje úvod s informáciami o knihe
* 1. Samuelova Archivované 2011-09-26 na Wayback Machine - evanjelický preklad
* Druhá kniha Samuelova, iný link Archivované 2011-06-05 na Wayback Machine - rímskokatolícky preklad, obsahuje úvod s informáciami o knihe
* 2. Samuelova Archivované 2011-09-26 na Wayback Machine - evanjelický preklad

| * z
* d
* u
Biblia – Starý zákon |
| --- |
| Pentateuch | 
* Genezis
* Exodus
* Levitikus
* Numeri
* Deuteronómium

 |
| Dejepisné knihy | 
* Jozue
* Sudcovia
* Rút
* 1. Samuelova
* 2. Samuelova
* 1. kráľov
* 2. kráľov
* 1. kroník
* 2. kroník
* Ezdráš
* Nehemiáš
* Tobiáš
* Judita
* Ester
* 1. Machabejcov
* 2. Machabejcov

 |
| Poučné knihy | 
* Jób
* Žalmy
* Príslovia
* Kazateľ
* Pieseň piesní
* Múdrosť
* Sirachovec

 |
| Prorocké knihy | 
* Izaiáš
* Jeremiáš
* Náreky
* Baruch (a Jeremiášov list)
* Ezechiel
* Daniel
* Ozeáš
* Joel
* Amos
* Abdiáš
* Jonáš
* Micheáš
* Nahum
* Habakuk
* Sofoniáš
* Aggeus
* Zachariáš
* Malachiáš

 |
| **^1**  *deuterokánonické* knihy – Židia a protestantské cirkvi ich neuznávajú za súčasť kánonu |